ab
ఆంధ్రాబ్యాంకు వాణిజ్యం రూ.3.19 లక్షల కోట్లు
హైదరాబాద్‌, నవంబరు 11: ఆంధ్రాబ్యాంకు మొత్తం వాణిజ్యం 7.5శాతం పెరిగి 2.97లక్షలకోట్ల నుంచి 3.19లక్షల కోట్లకు పెరిగింది. బ్యాంకు రెండోత్రైమా సికఫలితాలతోపాటు అర్ధసంవత్సర ఫలితాలను కూడా బ్యాంకు ఎండిసిఇఒ విడుదలచేసారు. సెప్టెం బరు 30వతేదీనాటికి బ్యాంకుడిపాజిట్లు 1,65,985 కోట్లనుంచి 1,77,628 కోట్లకు పెరిగాయి. కాసా డిపాజిట్లు కూడా 6.7శాతం పెరిగాయి. 45005 కోట్ల నుంచి 48031 కోట్లకు పెరిగాయి. రిటైల్‌ టర్మ్‌ డిపాజిట్లు 68,789 కోట్లకు పెకరిగినట్లు ఆయన వివరించారు. అలాగే అడ్వాన్సులు కూడా 1,41,512 కోట్లకు ఎపంచామని, రిటైల్‌రంగంలో 25,414కోట్లు అడ్వాన్సులు జారీచేసామన్నారు వ్యవసాయ రుణపరపతి 10.63శాతం పెరిగిందని, 26,065కోట్లకు పెరిగిందన్నారు. ఎంఎస్‌ఎంఇ అడ్వాన్సులు 7.22శాతం పెరిగి 22,553 కోట్ల నుంచి 24,181కోట్లకు చేరాయి. స్థూల నిరర్ధక ఆస్తులపరంగా 5.71శాతం నుంచి 11.49శాతానికి ఎరిగాయి నికరంగాచూస్తే 2.95శాతం నుంచి 6.99శాతానికి చేరినట్లు బ్యాంకు వెల్లడించింది. మొదటి అర్ధసంవత్సరంలో రాబడులపరంగాచూస్తే 9898 కోట్లకు చేరితే నికరవడ్డీ ఆదాయం 3.3శాతంపెరిగి 8845కోట్లకు చేరింది. వడ్డీయేతర ఆదాయం 47.7శాతంపెరిగి 1053కోట్లకు చేరినట్లు బ్యాంకు ఎండి వివరించారు.
నిర్వహణ లాభం 16.3శాతం పెరిగి 2043కోట్లకు చేరింది. నికర లాభం మాత్రం 454 కోట్ల నుంచి 83 కోట్లకు దిగ జారింది. ప్రతివాటాకు రాబడులు 3.02రూపాయ లుగాఉంది. ఆరునెలల కాలానికిగాను 2.42 రూపా యలుగా ఉన్నట్లు బ్యాంకు వెల్లడించింది. ఇక బుక్‌ విలువల ప్రకారంచూస్తే ఈ త్రైమాసికంలో ప్రతి వాటాకు 152.48 రూపాయలుగా ఉంది. ఆరు నెలల కాలానికిగాను కూడా అదే రాబడులు స్థిరంగా ఉన్నాయి. స్థూల నిరర్ధక ఆస్తులపరంగాచూస్తే 16,262.86 కోట్లుగా ఉన్నాయి. నికర నిరర్ధక ఆస్తులు 9411.27 కోట్లుగా ఉన్నాయి. పునర్‌వ్యవ స్థీకరించిన రుణాలపరంగాచూస్తే 9154కోట్లుగా ఉన్నాయని మొత్తం అడ్వాన్సుల్లో 6.47శాతంగా ఉన్నట్లు బ్యాంకు వివరించింది. రానిబాకీలకు కేటా యింపుల నిష్పత్తి చూస్తే 50.41శాతంగా ఉంది. అంతకు ముందు ఏడాది సెప్టెంబరు చివరినాటికి ఈ నిష్పత్తి 63శాతంగా ఉంది. రెండోశ్రేణి బాండ్లు జారీచేసి 1000కోట్లు నిధులు సమీకరించిన ఆంధ్రా బ్యాంకు టైర్‌వన్‌ బాండ్లను జారీచేసి రూ.900 కోట్లు సమీకరించిందని బ్యాంకు ప్రకటించింది. ముద్రారుణాలు 57,146 కోట్లు మంజూరయ్యాయ ని 612.76 కోట్లు విడుదలయినట్లు తెలిపారు. స్టార్టప్‌ ఇండియా స్కీం కింద 1061 దరఖాస్తులు మంజూరయితే మొత్తంగా 172.85 కోట్లు ఇందుకు అవసరం అవుతాయన్నారు. వాహనరుణాలు 842 కోట్లు నుంచి 1158 కోట్లు జారీచేసామని, 37.53 శాతం వృద్ధి ఉందన్నారు. విద్యారుణాలు కూడా 2416 కోట్లు పంపిణీచేశామని, స్థిరాస్థిపై రుణాలు కూడా 1706కోట్లు జారీచేసి నట్లు వివరించారు. బలహీన వర్గాలకు 16005 కోట్లు ఆర్థికసాయం అందించామని చెప్పారు. సన్నచిన్నకారు రైతులకు సైతం 13,778 కోట్లు రుణపరపతిని అందిం చామని,మైనార్టీలకు 5308 కోట్లు జారీచేసామని, కార్పొ రేట్‌ బయటి రుణాలు 19703 కోట్లు జారీచేసామని 11.70శాతం నుంచి 14.99శాతానికి పెరిగినట్లు వివరించారు. జాతీయ చెల్లింపుల సంస్థ ఆధ్వర్యంలో బ్యాంకు ఆంధ్రా బ్యాంకు కొత్త యాప్‌ను విడుదలచేసింది. ఇందుకు ఇంటర్నెట్‌ కూడా అవసరం లేదన్నారుర. మొబైల్‌ నెంబరు ఆధార కేంద్రంగా ఉన్న సేవలు వీటిలో అందుబాటులోకి వస్తాయన్నారు. బేసిక్‌,స్మార్ట్‌ఫోన్ల నుంచి కూడా ఈసౌకర్యం సేవలు ఉన్నాయన్నారు.